# ฟุตบอลทีมชาติตรินิแดดและโตเบโก
ฟุตบอลทีมชาติตรินิแดดและโตเบโก เป็นทีมฟุตบอลตัวแทนของสาธารณรัฐตรินิแดดและโตเบโกในการแข่งขันฟุตบอลระหว่างชาติ บริหารงานโดยสมาคมฟุตบอลตรินิแดดและโตเบโก (TTFA) โดยเป็นสมาชิกของคอนคาแคฟ และสหภาพฟุตบอลแคริบเบียน

ทีมชาติตรินิแดดและโตเบโก เคยผ่านเข้าไปเล่นในฟุตบอลโลก 1 ครั้ง ในฟุตบอลโลก 2006 ทำให้ได้รับการบันทึกว่าเป็นทีมชาติที่มีขนาดเล็กที่สุดที่ได้เล่นในฟุตบอลโลกเมื่อวัดจากขนาดพื้นที่ของประเทศและจำนวนประชากร

นอกจากนี้ทีมชาติตรินิแดดฯยังเข้าร่วมการแข่งขันฟุตบอลระดับทวีปอย่าง คอนคาเคฟ โกลด์คัพ และการแข่งขันในระดับภูมิภาคอย่าง แคริบเบียน คัพ ซึ่งทีมชาติตรินิแดดและโตเบโก จัดว่าเป็นทีมชาติที่ประสบความสำเร็จมากที่สุดในกลุ่มประเทศแถบทะเลแคริบเบียน เมื่อชนะเลิศการแข่งขันแคริบเบียน คัพ ถึง 8 สมัย และได้ตำแหน่งรองชนะเลิศอีก 5 สมัย ได้รับการจารึกไว้ว่าครองสถิติชนะเลิศมากที่สุดในการแข่งขันรายการนี้

โดยในการแข่งขัน แคริบเบียน คัพ 2014 รอบสุดท้ายที่เมืองมอนเตโก เบย์ ประเทศจาเมกา ในวันที่ 10 - 17 พฤศจิกายน 2014 ทีมชาติตรินิแดดและโตเบโกได้ตำแหน่งรองชนะเลิศ หลังดวลจุดโทษแพ้ทีมชาติจาเมกา ในนัดชิงชนะเลิศ โดยเป็นการได้ตำแหน่งรองชนะเลิศรายการนี้เป็นสมัยที่ 5

สำหรับฉายา เดอะ โซก้า วอริเออร์ส ของทีมชาติตรินิแดดและโตเบโกนั้น คำว่า โซก้า หมายถึง โซก้า มิวสิค เป็นดนตรีพื้นเมืองอันเป็นเอกลักษณ์และมีต้นกำเนิดมาจากประเทศตรินิแดดและโตเบโก ดนตรีประเภทนี้เป็นที่นิยมอย่างมากในกลุ่มประเทศแถบแคริบเบียน

 ประวัติ 
 ฟุตบอลโลก 2006 
ทีมชาติตรินิแดดและโตเบโก ผ่านเข้าไปเล่นฟุตบอลโลกได้เป็นครั้งแรกในประวัติศาสตร์ในการแข่งขัน ฟุตบอลโลก 2006 ที่ประเทศเยอรมัน ภายใต้การคุมทีมของลีโอ บีนฮัคเคอร์ โค้ชชาวฮอลแลนด์ ที่ได้เรียกตัวผู้เล่นประสบการณ์สูงอย่างดไวต์ ยอร์ก และ รัสเซลล์ ลาตาปี ให้กลับมารับใช้ชาติอีกครั้ง และสามารถคว้าอันดับ 4 ในการแข่งขันรอบคัดเลือกโซนคอนคาแคฟ รอบสุดท้าย ได้สำเร็จ โดยต้องไปเล่นเพลย์ออฟ กับทีมชาติบาห์เรน จากทวีปเอเชีย เพื่อหาทีมสุดท้ายที่จะได้เข้าร่วมฟุตบอลโลก

ในการแข่งขันรอบเพลย์ออฟนัดแรกที่สนามกีฬาเฮสลีย์ ครอว์ฟอร์ด ทั้งสองทีมเสมอกันไป 1-1  และในเกมส์นัดที่สองที่สนามกีฬาแห่งชาติบาห์เรน เมืองริฟฟา ทีมชาติตรินิแดดและโตเบโกสามารถบุกมาเอาชนะได้ 1-0 จากลูกโหม่งของ เดนิส ลอว์เรนซ์ นักเตะจากสโมสรเร็กซ์แฮม ถือเป็นประตูชัยที่พาตรินิแดดฯเข้าไปเล่นฟุตบอลโลกได้เป็นครั้งแรกในประวัติศาสตร์

โดยในฟุตบอลโลก 2006 ที่ประเทศเยอรมัน ทีมชาติตรินิแดดและโตเบโก ถูกจัดให้อยู่ในกลุ่มบี ร่วมกับทีมชาติอังกฤษ,ทีมชาติสวีเดน และทีมชาติปารากวัย

วันที่ 10 มิถุนายน ปี 2006 ทีมชาติตรินิแดดและโตเบโก ลงแข่งขันในฟุตบอลโลกรอบสุดท้ายเป็นนัดแรก โดยเป็นเกมส์รอบแบ่งกลุ่มระหว่างทีมชาติตรินิแดดฯและทีมชาติสวีเดน ที่สนามเว็สท์ฟาเลินชตาดีอ็อน เมืองดอร์ทมุนท์ เกมนัดดังกล่าวจบลงด้วยผลเสมอ 0 - 0 โดย เอเวรี่ จอห์น กองหลังทีมชาติตรินิแดดและโตเบโก จากสโมสรนิว อิงแลนด์ เรฟโวลูชั่น โดนใบแดงในครึ่งหลัง 

เกมส์ในรอบแบ่งกลุ่มอีก 2 นัดที่เหลือ ทีมชาติตรินิแดดฯ แข่งกับทีมชาติอังกฤษ ที่สนามแฟรงเกนชตาดิโยน เมืองเนือร์นแบร์ก โดยแพ้ 2-0 และพบกับทีมชาติปารากวัย ที่สนามฟริตซ์ วอลเตอร์ เมืองไคเซอร์สเลาเทิร์น และแพ้ปารากวัยไป 2 - 0 ตกรอบแบ่งกลุ่มในที่สุด

ฟุตบอลโลก 2018
ในฟุตบอลโลก 2018 รอบคัดเลือก โซนคอนคาแคฟ ทีมชาติตรินิแดดและโตเบโก จัดเป็นทีมวางและได้เริ่มแข่งขันในรอบที่ 4 หรือ รอบ 12 ทีมสุดท้าย โดยการแข่งขันในรอบนี้จะแบ่งออกเป็น 3 กลุ่ม กลุ่มละ 4 ทีม คัดเอาอันดับที่ 1-2 ของกลุ่ม เข้าไปเล่นในรอบคัดเลือกรอบที่ 5 รวม 6 ทีม

ในรอบที่ 4 นี้ ทีมชาติตรินิแดดและโตเบโก ถูกจัดให้อยู่ร่วมกลุ่มกับทีมชาติสหรัฐอเมริกา, กัวเตมาลา และเซนต์วินเซนต์แอนด์เกรนาดีนส์ โดยทีมชาติตรินิแดดฯ ได้อันดับที่ 2 ของกลุ่ม ตามหลังทีมชาติสหรัฐอเมริกา และผ่านเข้ารอบ ได้ไปแข่งขันต่อในรอบที่ 5 ซึ่งเป็นการคัดเลือกรอบสุดท้าย

สนามเหย้า
250px|left|thumb|สนามกีฬาเฮสลีย์ ครอว์ฟอร์ด ถูกใช้เป็นสนามเหย้าของทีมตั้งแต่ ปี 1980
ในยุคแรกทีมชาติตรินิแดดและโตเบโก ต้องใช้สนาม ควีนส์ปาร์ค โอวัล ซึ่งเป็นสนามที่ใช้แข่งกีฬาคริกเก็ตที่เก่าแก่และใหญ่ที่สุดในแถบเวสต์ อินดีส ตั้งอยู่ที่เมืองพอร์ต-ออฟ-สเปน เป็นสนามเหย้าสำหรับแข่งฟุตบอลทีมชาติ จนกระทั่งรัฐบาลแห่งสาธารณรัฐตรินิแดดและโตเบโกได้สร้างสนามกีฬาแห่งชาติแล้วเสร็จในปี ค.ศ.1980 โดยมีจุดประสงค์เพื่อใช้ในการแข่งขันกรีฑาและฟุตบอล มีความจุทั้งสิ้น 27,000 ที่นั่ง สมาคมฟุตบอลตรินิแดดและโตเบโก (TTFA) จึงได้รับอนุญาตจากกระทรวงการกีฬาของตรินิแดดฯ ให้ใช้สนามแห่งนี้เป็นสนามเหย้า ในการแข่งขันฟุตบอลทีมชาตินับแต่นั้นมา

ปี ค.ศ. 2001 สนามกีฬาแห่งชาตินี้ได้เปลี่ยนชื่อเป็น เฮสลีย์ ครอว์ฟอร์ด สเตเดี้ยม เพื่อเป็นเกียรติแก่ เฮสลีย์ โจอาคิม ครอว์ฟอร์ด นักกรีฑา ที่เป็นชาวตรินิแดดและโตเบโกคนแรกที่ได้เหรียญทองในการแข่งขันกีฬาโอลิมปิก โดยเขาสามารถคว้าเหรียญทองได้จากการแข่งขันวิ่งระยะสั้น 100 เมตร ในโอลิมปิกฤดูร้อน 1976 ที่มอนทรีออล ประเทศแคนาดา รวมทั้งได้เหรียญเงินจากการวิ่งผลัด 4×100 เมตร ในการแข่งขันกีฬาคอมมอนเวลธ์เกมส์ ปี 1978 ที่เมืองเอ็ดมอนตัน ประเทศแคนาดา

ผู้เล่น
ผู้เล่นทีมชาติชุดใหญ่
รายชื่อผู้เล่นที่ใช้ในการแข่งขัน ฟุตบอลโลก 2018 รอบคัดเลือก โซนคอนคาแคฟ รอบที่ 5 โดยพบกับทีมชาติคอสตาริกา วันที่ 11 พฤศจิกายน 2016 ที่กรุงพอร์ต-ออฟ-สเปน และพบกับทีมชาติฮอนดูรัส วันที่ 15 พฤศจิกายน 2016 ที่ ซานเปโดรซูลา

 จำนวนนัดและสถิติยิงประตูในทีมชาตินับถึงวันที่ 15 พฤศจิกายน 2016 หลังจบการแข่งขันกับฮอนดูรัส

 ดาวยิงทีมชาติ 

ถึงวันที่ 19 กรกฎาคม 2015'' หลังจบคอนคาแคฟ โกลด์คัพ 2015  ที่เสมอปานามา 1-1 (ผู้เล่นที่ยังเล่นทีมชาติอยู่ ตัวหนา):

#ซื่อประตูนัด1สเติร์น จอห์น701152แองกัส อีฟ341173รัสเซลล์ ลาตาปี29814อาร์โนลด์ ดวาริก้า28735คอร์เนลล์ เกล็น24726เคนวีน โจนส์23907ลีออนสัน ลูอิส2236ไนเจล ปิแอร์569ดไวต์ ยอร์ก1974เควิน โมลิโน4311เดวอร์น จอร์สลิง1841

ผู้จัดการทีม
ชื่อช่วงเวลา  อีฟรัลด์ คัมมิงส์1988–1989  เคนวีน คูเปอร์1989  อัลวิน คอร์นีล1990  เอ็ดการ์ วิเดล1990–1991  มุฮัมหมัด อีซา1992  โคลวิส ดิโอลิเวยร่า1992  อีฟรัลด์ คัมมิงส์1993 เคนนี โจเซฟ1994  โซรัน วราเนส1994–1996  โจเชน ฟิกเก้1995 เคนนี โจเซฟ1996 เซบาสเตียน เดอ อเราโช1996 เอ็ดการ์ วิเดล1997 เบอร์ทิลล์ เซนต์แคลร์1997–2000 เอียน พอร์เตอร์ฟิลด์2000–2001 เรเน่ โรดริเกวซ ซิโมเอส2001–2002 เคลย์ตัน มอร์ริส2002 ฮันนิบาล นัจญาร์2002–2003 โซรัน วราเนส2003  สจ๊วต ชาร์ลส์-ฟีฟริเยร์2003 รอน ลา ฟอเรสต์2004 เบอร์ทิลล์ เซนต์แคลร์2004–2005 ลีโอ บีนฮัคเคอร์2005–2006 วิม ไรจส์เบอร์เกน2006–2007 แอนตัน คอร์นีล2008 ฟรานซิสโก อันโตนิโอ มาทูรานา2008–2009 รัสเซลล์ ลาตาปี2009–2011 อ็อตโต ฟิสเตอร์2011–2012 ฮัดสัน ชาร์ลส์  ญะมาล ชับบาส2012–2013 สตีเฟ่น ฮาร์ท 2013–2016 ทอม เซนต์เฟียต2016–2017 เดนนิส ลอว์เรนซ์2017–2019 เทอร์รี เฟนวิค2019–

อดีตผู้เล่นคนสำคัญ
 ดไวต์ ยอร์ก